**Referat af bestyrelsesmødet tirsdag den 8. december 2020 kl. 1930, gennemført som et Zoom-møde**

Til stede var Henrik, Lars, Ninna, Birgit, Anita og Allan

1. Godkendelse af dagsordenen

*Dagsordenen blev godkendt*

1. Røg og støj fra café Wood – klage fra beboerne over caféen grundet ventilationsstøj

*Der er intet aktuelt herom og der har ikke være noget i længere tid, hvorfor punktet udgår.*

1. Støj fra Pho Saigons ventilationsanlæg

*Der har ikke været nogen reaktion på henvendelser fra Ninna og Allan, hvorfor Allan skal rette personlig henvendelse til restauratøren for om muligt at få oplyst hvad der er påtænkt for at mindske støjen fra anlægget og hvornår det tænkes udført. Bestyrelsen vil i øvrigt gerne have en kontakt til det firma som udfører opgaven.*

1. Tømrerarbejder på ejendommen: rep. af vinduer hos Martin, rep. af gadedør i nr. 83, rep. af døre til lejlighederne i nr. 83 og nr. 1 A

*Allan kontakter igen tømreren for at høre hvordan det går med arbejdet og dets påbegyndelse.*

1. Pudsning af mur ind mod naboen i Kaalundsgade

*Murer Jens Kiel, som er i gang med at reparere pudsen i porten, arbejder på at give en pris på arbejdet.*

1. Undersøgelse af vedligeholdelsesstand af gavl mod Kaalundsgade.

*Det er ikke lykkedes at få en drone op og inspicere gavlens tilstand. Da det næppe en påtrængende opgave, udskydes den indtil videre.*

1. Tilbud på opsætning af lys i porten

*Der var ikke tilfredshed med udformningen af de foreslåede lamper samt usikkerhed om hvorvidt de give et for kraftigt lys. Birgit kontakter tilbudsgiver for at få et revideret tilbud.*

1. Fornyelse af vedtægter

*Der var enighed om at vedtægterne kan trænge til en gennemgang. Fremgangsmåden blev drøftet.Man enedes om at nedsætte en arbejdsgruppe bestående af Birgit, Henrik og Allan, der skal komme med et forslag til bestyrelsen.*

1. Julefrokost

*Punktet er udskudttil et tidspunkt hvor vi ved noget om mulighederne for at aflægge et restaurationsbesøg.*

1. Eventuelt
   1. *Drøftelse af maleri i port*

*Punktet blev drøftet på baggrund af at forslaget blev vedtaget på besyrelsesmødet den 10. november 2020. Der var delte meninger om forslaget. Særligt Ninna og Anita mente at forslaget kunne forbedres. Man enedes om at Ninna kunne rette henvendelse til kunstneren og bede ham om at foreslå en ændret udformning inden for en beløbsramme på 1.500 kr.*

* 1. *Allan vil beskære hylden i hjørnet af gården.*
  2. *Havemøblerne på terrassen vil blive stående hen over vinteren til brug for dem der grundet smittefare helst vil afstå fra indendørs komsammen.*

**Næste møde afholdes den 19. januar 2021 kl. 1930 som Zoom-møde.**